**Potrebni mladi istraživači za rad u Institutu „Vinča“, Laboratorija „Zaštita“.**

Institut „Vinča“, Laboratorija za zaštitu od zračenja i zaštitu životne sredine, grupa za metrologiju doza zračenja, traži mlade saradnike – doktorante za izradu doktorske teze ili doktore nauka.

Grupa se bavi istraživanjima vezanim za metrologiju doza, proizvodnju i karakterizaciju dozimetara, primenu novih tehnologija, radijacionu fiziku itd. Grupa ima odličnu saradnju sa drugim grupama u laboratoriji, a moguća je saradnja i sa drugim grupama u institutu, što omogućava multidisciplinarni pristup. Prednosti rada u našoj grupi su sledeće:

* sigurno radno okruženje
* saradnja sa najboljim institutima iz ove oblasti iz cele Evrope
* veliki broj međunarodnih projekata
* mogućnost stručnog usavršavanja u zemlji i inostranstvu
* saradnja sa privredom i tržišni poslovi
* mogućnost uvećanja zarade
* prvoklasna oprema

Kandidati treba da imaju završene studije na nekom od prirodno-matematičkih ili tehničkih fakulteta (na primer, fizički fakultet, fakultet za fizičku hemiju, elektrotehnički fakultet ili slično). Poznavanje engleskog jezika i rada na računaru je obavezno.

Doktorant treba da ima upisane doktorske studije ili mogućnost da upiše doktorske studije . Takođe je potreban prosek na osnovnim i master studijama najmanje 8 (prednost preko 9).

Doktor nauka treba da ima naučno zvanje ili dovoljan broj naučnih radova za sticanje naučnog zvanja.

U zavisnosti od veština kandidata, program istraživanja je moguće različito definisati (na primer, orijentisano ka programiranju ili modelovanju, orijentisano ka eksperimentalnom radu ili orijentisano ka elektronici ili kombinacija različitih pristupa).

Sve dodatne informacije su dostupne preko mejla milosz@vinca.rs ili telefona 063 467 561 (Miloš Živanović). Kandidati mogu poslati CV sa relevantnim podacima na mejl.